S-49/2010

Mál þetta, sem dómtekið var 16. apríl sl., er höfðað með ákæru útgefinni af lögreglustjóranum á Selfossi 27. janúar sl. á hendur

D-kk-þgf Þ-kk-þgf A-kk-þgf, kt. 000000-0000,

Heiðargarði 5, Reykjanesbæ,

N-kk-þgf C-x-x Ó-kk-þgf, kt. 000000-0000,

Skildinganesi 5, Reykjavík og

S-kk-þgf M-kk-þgf G-kk-þgf, kt. 000000-0000,

Krummahólum 10, Reykjavík

„fyrir eftirfarandi brot:

I.

gegn ákærðu D-kk-þgf Þ-kk-þgf og S-kk-þgf M-kk-þgf

með því að hafa, að kvöldi þriðjudagsins 21. júlí 2009 haft í vörslum sínum í bifreiðinni SB-736 á bifreiðaplani að Fossnesi 14 á Selfossi 11,47 grömm af hassi, 10,44 grömm af amfetamíni og 10,48 grömm af maríhúana sem ætlað var til sölu, en lögregla fann efnin á bifreiðaplani undir bifreiðinni og við leit í bifreiðinni á lögreglustöð.

Telst brot ákærðu varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

II.

gegn ákærða N-kk-þgf fyrir hlutdeild í fíkniefnabroti

með því að hafa að, kvöldi þriðjudagsins 21. júlí 2009 ekið meðákærðu D-kk-þgf Þ-kk-þgf og S-kk-þgf M-kk-þgf á bifreiðinni SB-736 frá Reykjavík að Fossnesi 14 á Selfossi vitandi að þeir hygðust selja fíkniefni, sbr. ákærulið I.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum, sbr. 22. gr. almennra hegningarlaga nr. 19/1940.

Þess er krafist að ákærðu verði dæmdir til refsingar, til greiðslu alls sakarkostnaðar og til að sæta upptöku á framangreindum fíkniefnum (efnaskrá nr. 16100 og 16247), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er þess jafnframt krafist að ákæru verði gert að sæta upptöku á kr. 56.500.-, samkvæmt 3. tl. 1. mgr. 69. gr. almennra hegningarlaga nr. 19/1940, sem hald var lagt á við rannsókn málsins.“

Ákærðu D-kk-nf Þ-kk-nf og N-kk-nf hafa báðir játað sök málinu. Þar sem ákærði S-kk-nf M-kk-nf G-kk-nf hefur ekki mætt fyrir dóminn var þáttur hans klofinn frá málinu. Með hliðsjón af játningum ákærðu D-kk-ef Þ-kk-ef og N-kk-ef var farið með máli þetta skv. 1. mgr. 164. gr. laga nr. 88/2008 um meðferð sakamála. Var málið því tekið til dóms án frekari sönnunarfærslu eftir að sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Sannað er með játningum ákærðu og öðrum gögnum málsins að þeir eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Samkvæmt sakavottorði ákærða D-kk-ef Þ-kk-ef hefur honum, allt frá árinu 2000, ellefu sinnum verið gerð refsing, aðallega vegna umferðarlagabrot og brota gegn fíkniefnalöggjöf en á árinu 2001 og 2002 einnig tvívegis vegna hegningarlagabrota. Með hliðsjón af skýrri játningu ákærða þykir refsing hans nú hæfilega ákveðin 30 daga fangelsi. Þykir rétt að fresta fullnustu refsingarinnar og að hún falli niður að liðnum þremur árum frá birtingu dómsins haldi ákærði almennt skilorð 57. gr. almennra hegningarlaga.

Samkvæmt sakavottorði ákærða N-kk-ef C-x-x hefur hann tvívegis gerst sekur um refsiverðan verknað, í fyrra skiptið á árinu 2005 er hann fékk skilorðsbundna ákærufrestun í tvö ár vegna þjófnaðar, og í síðara skiptið, á árinu 2009 er hann var dæmdur til greiðslu sektar vegna umferðarlagabrots. Með hliðsjón af skýrri játningu ákærða og eðli brots hans þykir rétt að fresta ákvörðun um refsingu hans í tvö ár frá birtingu dóms þessa og skal hún falla niður að þeim tíma liðnum haldi hann almennt skilorð 57. gr. almennra hegningarlaga.

Upptæk eru gerð 11,47 g af hassi, 10,44 g af amfetamíni og 10,48 g af maríhúana. Ákærði D-kk-nf Þ-kk-nf sæti og upptöku á 56.500 krónum í peningum sem hald var lagt á við rannsókn málsins.

Á-kk-nf M-kk-nf héraðsdómari kveður upp dóm þennan.

Dómsorð:

Ákærði, D-kk-nf Þ-kk-nf A-kk-nf, sæti fangelsi í 30 daga, en fresta skal fullnustu refsingarinnar og hún falla niður að liðnum þremur árum frá birtingu dómsins haldi ákærði almennt skilorð 57. gr. almennra hegningarlaga.

Frestað er ákvörðun um refsingu ákærða N-kk-ef C-x-x Ó-kk-ef í tvö ár frá birtingu dóms þessa og skal hún falla niður að þeim tíma liðnum haldi hann almennt skilorð 57. gr. almennra hegningarlaga.

Upptæk eru gerð 11,47 g af hassi, 10,44 g af amfetamíni og 10,48 g af maríhúana. Ákærði D-kk-nf Þ-kk-nf sæti og upptöku á 56.500 krónum í peningum sem hald var lagt á við rannsókn málsins.

Á-kk-nf M-kk-nf